KOMISIJOS REGLAMENTAS (EB) Nr. 1487/2006
2006 m. spalio 9 d.
priimamas dėl pagalbos sumos kazeino ir kazeinatų gamybai iš nugriebto pieno ir iš dalies keičiantis Reglamentą (EEB) Nr. 2921/90
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 15 straipsnio b dalį,
kadangi:
(1)
1990 m. spalio 10 d. Komisijos reglamente (EEB) Nr. 2921/90 dėl pagalbos už kazeino ir kazeinatų gamybai naudojamą nugriebtą pieną (2), nustatoma pagalbos kazeino ir kazeinatų gamybai iš nugriebto pieno suma. Atsižvelgiant į nugriebto pieno miltelių kainos kitimą vidaus rinkoje ir į kazeino bei kazeinatų kainas Bendrijos ir pasaulio rinkose, ypač į bendrą kazeino ir kazeinatų kainų kilimą, pagalbos suma turi būti lygi nuliui, kol esama padėtis pasikeis.
(2)
Todėl Reglamentas (EEB) Nr. 2921/90 turėtų būti atitinkamai iš dalies pakeistas.
(3)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2921/90 2 straipsnio 1 dalyje suma „0,52 EUR“ yra pakeičiama į „0,00 EUR“.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. spalio 9 d.